CELEX: 32017R1170
Language: fi
Date: 2017-06-26 00:00:00
Title: Komission täytäntöönpanoasetus (EU) 2017/1170, annettu 26 päivänä kesäkuuta 2017, tiettyjen tavaroiden luokittelusta yhdistettyyn nimikkeistöön

1.7.2017   
               
               
                  FI
               
               
                  Euroopan unionin virallinen lehti
               
               
                  L 170/59
               
            KOMISSION TÄYTÄNTÖÖNPANOASETUS (EU) 2017/1170,
      annettu 26 päivänä kesäkuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 26 päivänä kesäkuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Kompakti paristokäyttöinen sormenpäästä mittaava laite (nk. ”pulssioksimetri”), jossa on elektroninen prosessori, kaksi valodiodia (LED), fotodiodi ja LED-näyttö (jossa useita näyttötiloja) yhdistettynä yhdeksi yksiköksi. Laitteessa on myös paristotilan ilmaisin, hälytystoiminto, joka ilmaisee korkean tai matalan pulssin taikka veren happipitoisuuden, sekä nipistinkiinnitin sormenpäähän kiinnittämistä varten.
                     Laitetta käytetään ulkopuolelta tapahtuvana veren happipitoisuuden seurantamenetelmänä sekä pulssin mittaamiseen optisen säteilyn avulla. Sormenpäähän kiinnitettyinä valodiodit lähettävät kahden eri aallonpituuden valoa sormen läpi fotodiodiin. Laite mittaa näiden aallonpituuksien valon absorbanssin välisen eron ja määrittää/laskee siitä happipitoisuuden ja sydämen lyöntitiheyden.
                     Laitetta voidaan käyttää ammattilaiskäytössä terveydenhoidossa sekä tutkimuksen, urheilun ja liike-elämän tarpeisiin (esimerkiksi happikammiot, vuoristokiipeily vähähappisessa ilmanalassa, syvänmeren sukellus; lentäjät, palomiehet, astronautit jne.)
                     Ks. kuva (*1).
                  
                  
                     9018 19 10 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9018 , 9018 19  ja 9018 19 10  nimiketekstien mukaisesti.
                     Laite kuuluu nimikkeeseen 9018 , joka kattaa hyvin suuren joukon kojeita ja laitteita, joita käytetään miltei yksinomaan ammattitoiminnassa sairauksien ehkäisyyn ja hoitoon tai leikkauksissa jne. Tähän luokiteltavat kojeet ja laitteet voidaan varustaa optisilla laitteilla; ne voivat myös olla sähkökäyttöisiä (ks. harmonoidun järjestelmän selitykset, nimike 9018 ). Vaikka tällaista laitetta voivat käyttää muutkin kuin ammattilaiset, sitä käytetään eritoten lääketieteellisiin tarkoituksiin, koska se antaa tietoa elintärkeistä elintoiminnoista, joita ammattilaisten saattaa olla tarpeen analysoida edelleen.
                     Sen vuoksi luokittelu nimikkeen 9027  optista säteilyä fysikaaliseen tai kemialliseen analyysiin käyttäviksi kojeiksi ja laitteiksi ei tule kyseeseen.
                     Tavara on sen vuoksi luokiteltava CN-koodiin 9018 19 10  lääketieteessä käytettäviksi kojeiksi ja laitteiksi, valvontalaitteiksi kahden tai useamman parametrin samanaikaista valvontaa varten.
                  
               
            
         
            (*1)  Kuva on ainoastaan ohjeellinen.